b'\n_START_ARTICLE_\nKorupcijos suvokimo indeksas\n_START_SECTION_\nMetodologija\n_START_PARAGRAPH_\nDe\xc5\xa1imties bal\xc5\xb3 sistemoje nulis rei\xc5\xa1kia absoliu\xc4\x8di\xc4\x85 korupcij\xc4\x85, o 10 - minimal\xc5\xb3 korupcijos lyg\xc4\xaf. Indeksas i\xc5\xa1vedamas i\xc5\xa1 keliolikos verslo atstov\xc5\xb3 ir ekspert\xc5\xb3 apklaus\xc5\xb3, atliekam\xc5\xb3 dvylikos institucij\xc5\xb3.\n_START_SECTION_\nLietuvos KSI\n_START_PARAGRAPH_\n2007 metais Lietuvai paskai\xc4\x8diuotas indeksas yra 4,8. Tok\xc4\xaf indeks\xc4\x85 Lietuva jau yra gavusi 2001, 2002, 2005 ir 2006 m. 2003 ir 2004 m. indeksas buvo atitinkamai 4,7 ir 4,6. Tarp 180 valstybi\xc5\xb3 Lietuva 2007 m. u\xc5\xbe\xc4\x97m\xc4\x97 51 viet\xc4\x85 ir pasidalino ja su Latvija, kurios KSI buvo identi\xc5\xa1kas - 4,8. 2010 m. indekse Lietuva \xc4\xafvertinta geriau nei kada nors iki \xc5\xa1iol - jai skirti 5,0 balai i\xc5\xa1 10 ir 46-oji vieta 178 \xc5\xa1ali\xc5\xb3 lentel\xc4\x97je.\n_START_SECTION_\nKSI kritika\n_START_PARAGRAPH_\nKSI kartais kritikuojamas d\xc4\x97l to, kad jis es\xc4\x85 atspindi tik nedidelio visuomen\xc4\x97s fragmento - verslinink\xc5\xb3 ir ekspert\xc5\xb3 - korupcijos suvokim\xc4\x85 ir n\xc4\x97ra pakankamai apibendrintas. Taip pat kritikuojama, kad indeksas atspindi tik suvokim\xc4\x85, o ne reali\xc4\x85 institucij\xc5\xb3 korupcij\xc4\x85.'